
  12                                                        DR 30.11.2017                                                    

 
Program-program yang telah dilaksanakan oleh Jabatan Perhutanan 

Semenanjung Malaysia dan Jabatan Perhutanan Negeri telah berjaya memulihkan dan 
memulihara kawasan terosot seperti kawasan penerokaan. Sekian, terima kasih. 

 Dato’ Haji Ahmad Nazlan bin Idris [Jerantut]: Terima kasih Tuan Yang di-
Pertua. Terima kasih Yang Berhormat Timbalan Menteri yang memberikan jawapan.  Kita 
umumnya mengetahui penjagaan alam sekitar yang kurang diberikan penekanan 
menjadi antara punca kepada berlakunya banjir yang membawa kepada bukan sahaja 
kerugian, kehilangan jiwa, malah harta benda. Soalan saya ialah bagaimanakah kita 
hendak menghalang penggondolan dan penerokaan haram sama ada hutan, hutan 
simpan mahupun hutan simpanan kekal?  

Adakah kerajaan bercadang untuk memperkukuhkan lagi Akta Perhutanan 
Negara 1984, terutamanya dari segi meningkatkan hukuman yang dikenakan yang dilihat 
sekarang ini kurang berkesan? Dari segi penguatkuasaan juga supaya ianya lebih cepat, 
tepat dan tegas dalam mengawal alam sekitar kita, terutamanya hutan.  Sekian, terima 
kasih. 

 Datuk Ir. Dr. Haji Hamim bin Samuri: Terima kasih Yang Berhormat Jerantut.  
Terima kasih Tuan Yang di-Pertua. Pihak kementerian yang sudah tentu juga menjaga 
tentang hal ehwal alam sekitar amat prihatin dengan perkara yang dibangkitkan oleh 
Yang Berhormat Jerantut. Terima kasih Yang Berhormat Jerantut dan ia melibatkan 
kawasan hutan yang diteroka tadi menggunakan term, dengan izin, penggondolan dan 
sebagainya. 

■1100 

Saya hendak jawab ringkas sahaja ialah kita sedia maklum dan kita menyedari 
bahawa nampaknya akta yang sedia ada tidak boleh lagi kita laksanakan secara efektif 
atau secara berkesan. Justeru kementerian melalui Jabatan Perhutanan sentiasa 
meningkatkan aktiviti penguatkuasaan berdasarkan kepada akta yang perlu diperkemas 
dan meminda Akta Perhutanan Negara 1987 dengan meningkatkan kadar hukuman dan 
penalti. Akan tetapi itu saya fikir juga mungkin tidak cukup.  

Oleh yang demikian, kementerian terpaksa melihat dari sudut akta-akta lain 
yang boleh dikenakan atau dikuatkuasakan seperti Akta Kualiti Alam Sekeliling yang juga 
dalam proses kemas kini supaya semua aktiviti di muka bumi termasuklah penggondolan 
atau penerokaan haram hutan dan sebagainya tidak menjejaskan alam sekitar 
termasuklah mengakibatkan banjir dan sebagainya.  

Salah satu daripada akta yang juga akan kita perkenalkan ialah Rang Undang-
undang Sumber Air Negara di mana dalam akta tersebut yang insya-Allah akan diterima 
pakai oleh kerajaan negeri termasuklah perlindungan kawasan lembangan air bagi tujuan 
menyelamatkan air bagi mengelakkan banjir dan sebagainya. Sekian, terima kasih.  

Tuan Shamsul Iskandar @ Yusre bin Mohd. Akin [Bukit Katil]: Terima kasih 
Tuan Yang di-Pertua. Yang Berhormat Menteri, terima kasih di atas jawapan yang 
diberikan. Cuma saya percaya bahawa Yang Berhormat Menteri sedia maklum antara 
wacana penting di COP23 di Bonn baru-baru ini adalah bagaimana untuk memastikan 
agar ada kerjasama yang mantap dalam usaha untuk menjaga hutan, memelihara hutan 
kerana kita semua sedia maklum bahawa kadar suhu dunia ini boleh dikurangkan ke 1.5 
degree dengan memastikan hutan ini terpelihara.  

Jadi soalan saya Yang Berhormat Menteri ialah selain daripada yang disebut 
tadi soal memelihara hutan dan sebagainya, apakah pembiayaan semua ekosistem 
hutan ini menjadi keutamaan kepada kementerian? Dalam konteks itu, adakah di sana 
wujud satu insentif untuk menarik kedua-dua sektor awam dan juga swasta agar kita 
dapat memastikan ekosistem ini terpelihara dan menyampaikan satu penyelesaian 
nature based solution dalam konteks ini. Terima kasih.  

Datuk Ir. Dr. Haji Hamim bin Samuri: Terima kasih Tuan Yang di-Pertua. 
Terima kasih Yang Berhormat Bukit Katil. Ada dua perkara, pertamanya seperti mana 
kita sedia maklum kita sangat konsisten di dalam mengamalkan SFM, dengan izin, 
Sustainable Forest Management dan untuk tiga jenis hutan, satu hutan simpanan kekal 
boleh teroka, hutan simpanan kekal bagi tujuan perlindungan dan hutan lain milik negeri 
dan sebagainya.  

 

 

 



Program-program yang telah dilaksanakan oleh Jabatan Perhutanan. Semenanjung Malaysia dan Jabatan Perhutanan Negeri telah berjaya memulihkan dan memulihara kawasan terosot seperti kawasan penerokaan. Sekian, terima kasih. Dato' Haji Ahmad Nazlan bin Idris [Jerantut]: Terima kasih Tuan Yang di- Pertua. Terima kasih Yang Berhormat Timbalan Menteri yang memberikan jawapan. Kita umumnya mengetahui penjagaan alam sekitar yang kurang diberikan penekanan menjadi antara punca kepada berlakunya banjir yang membawa kepada bukan sahaja kerugian, kehilangan jiwa, malah harta benda. Soalan saya ialah bagaimanakah kita hendak menghalang penggondolan dan penerokaan haram sama ada hutan, hutan simpan mahupun hutan simpanan kekal?. Adakah kerajaan bercadang untuk memperkukuhkan lagi Akta Perhutanan Negara 1984, terutamanya dari segi meningkatkan hukuman yang dikenakan yang dilihat sekarang ini kurang berkesan? Dari segi penguatkuasaan juga supaya ianya lebih cepat, tepat dan tegas dalam mengawal alam sekitar kita, terutamanya hutan. Sekian, terima kasih. Datuk Ir. Dr. Haji Hamim bin Samuri: Terima kasih Yang Berhormat Jerantut. Terima kasih Tuan Yang di-Pertua. Pihak kementerian yang sudah tentu juga menjaga tentang hal ehwal alam sekitar amat prihatin dengan perkara yang dibangkitkan oleh Yang Berhormat Jerantut. Terima kasih Yang Berhormat Jerantut dan ia melibatkan kawasan hutan yang diteroka tadi menggunakan term, dengan izin, penggondolan dan sebagainya. #1100. Saya hendak jawab ringkas sahaja ialah kita sedia maklum dan kita menyedari bahawa nampaknya akta yang sedia ada tidak boleh lagi kita laksanakan secara efektif atau secara berkesan. Justeru kementerian melalui Jabatan Perhutanan sentiasa meningkatkan aktiviti penguatkuasaan berdasarkan kepada akta yang perlu diperkemas dan meminda Akta Perhutanan Negara 1987 dengan meningkatkan kadar hukuman dan penalti. Akan tetapi itu saya fikir juga mungkin tidak cukup. Oleh yang demikian, kementerian terpaksa melihat dari sudut akta-akta lain yang boleh dikenakan atau dikuatkuasakan seperti Akta Kualiti Alam Sekeliling yang juga dalam proses kemas kini supaya semua aktiviti di muka bumi termasuklah penggondolan atau penerokaan haram hutan dan sebagainya tidak menjejaskan alam sekitar termasuklah mengakibatkan banjir dan sebagainya. Salah satu daripada akta yang juga akan kita perkenalkan ialah Rang Undang- undang Sumber Air Negara di mana dalam akta tersebut yang insya-Allah akan diterima pakai oleh kerajaan negeri termasuklah perlindungan kawasan lembangan air bagi tujuan menyelamatkan air bagi mengelakkan banjir dan sebagainya. Sekian, terima kasih. Tuan Shamsul Iskandar @ Yusre bin Mohd. Akin [Bukit Katil]: Terima kasih Tuan Yang di-Pertua. Yang Berhormat Menteri, terima kasih di atas jawapan yang diberikan. Cuma saya percaya bahawa Yang Berhormat Menteri sedia maklum antara wacana penting di COP23 di Bonn baru-baru ini adalah bagaimana untuk memastikan agar ada kerjasama yang mantap dalam usaha untuk menjaga hutan, memelihara hutan kerana kita semua sedia maklum bahawa kadar suhu dunia ini boleh dikurangkan ke 1.5 degree dengan memastikan hutan ini terpelihara. Jadi soalan saya Yang Berhormat Menteri ialah selain daripada yang disebut tadi soal memelihara hutan dan sebagainya, apakah pembiayaan semua ekosistem hutan ini menjadi keutamaan kepada kementerian? Dalam konteks itu, adakah di sana wujud satu insentif untuk menarik kedua-dua sektor awam dan juga swasta agar kita dapat memastikan ekosistem ini terpelihara dan menyampaikan satu penyelesaian nature based solution dalam konteks ini. Terima kasih. Datuk Ir. Dr. Haji Hamim bin Samuri: Terima kasih Tuan Yang di-Pertua. Terima kasih Yang Berhormat Bukit Katil. Ada dua perkara, pertamanya seperti mana kita sedia maklum kita sangat konsisten di dalam mengamalkan SFM, dengan izin, Sustainable Forest Management dan untuk tiga jenis hutan, satu hutan simpanan kekal boleh teroka, hutan simpanan kekal bagi tujuan perlindungan dan hutan lain milik negeri dan sebagainya.